Santa Rosa (Kòrsou)

Santa Rosa ta un bario residensial na Kòrsou, situá ost di Schottegat i awendia pegá ku e área urbanisá den ost di Willemstad. Barionan den serkania ta Santa Caterina pasùit, Bapor Kibra den sùitwèst i Nieuwpoort den sùitost.

 Historia 
Santa Rosa a wòrdu fundá na 1813 dor di e mishon katóliko. E parokia di Santa Rosa tabata enserá 55 plantashon i 61 hofi. E plantashonnan tabata propiedat di e kolonistanan i tabatin katibu. E hofinan tabata kunuku chikitu i hopi bia tabata propiedat di katibunan manumitá (liberá). Na 1839, Jacobus Putman, un misionero katóliko, a establesé na Santa Rosa i a konstruí un misa ku a wòrdu yamá pa Rosa di Lima, e promé muhé latinoamerikano ku a wòrdu kanonisá.P.J. Blok & P.C. Molhuysen, Nieuw Nederlandsch biografisch woordenboek. Deel 1, 1911, Leiden: A.W. Sijthoff

Na 1842 a duna pèrmit pa konstruí un skol pa hende pober. Edukashon tabata prohibí inisialmente pa yunan di katibu, pero finalmente Putman a optené pèrmit i na 1848 dos skol a wòrdu konstruí ku un kapasidat di 400 studiante. Despues di abolishon di sklabitut na 1863, Bandariba, e área ost i sùit di Willemstad, tabata prinsipalmente poblá pa eks-katibunan.Amigoe di Curacao, Sambubu, 24 februari 1972 Un orfanato a wòrdu fundá na 1885 i ta eksistí te awe. Na 1900 e misa bieu a wòrdu basha abou i un misa nobo a habri na 1901. Den siglo 20 e parokia a wòrdu dividí vários biaha debí na kresementu di poblashon.

Santa Rosa ta un lugá basta densamente poblá, i ta konsistí prinsipalmente di un poblashon ku ta origina di e bario mes. Ekonómikamente, Santa Rosa ta rònt di e promedio nashonal. 84% ta identifiká komo katóliko, loke ta riba e promedio.

E klup di futbòl Victory Boys ta prosedente di e bario y ta hunga den Liga Kòrsou.

 Persona destaká 
 Bèto Adriana (1925-1997), deportista den atletismo, hisamentu di peso i deporte di tiru 
 Jemyma Betrian (1991), (kick)bòksdó
 Luidjino Hoyer (1988), futbolistaNational Football-teams, Luidjino Hoyer

 Galeria 

Category:Lugá na Kòrsou